**NÁRODNÁ RADA SLOVENSKEJ REPUBLIKY**

**IX. volebné obdobie**

 Číslo:



UZNESENIE

NÁRODNEJ RADY SLOVENSKEJ REPUBLIKY

(návrh)

z … 2024

**k novej hudobnej úprave štátnej hymny Slovenskej republiky**

Národná rada Slovenskej republiky

1. **žiada**

**vládu Slovenskej republiky, osobitne Ministerstvo kultúry Slovenskej republiky a Ministerstvo vnútra Slovenskej republiky,**

1. aby pri akýchkoľvek návrhoch na zmenu hudobnej úpravy štátnej hymny ako štátneho symbolu Slovenskej republiky postupovali podľa doterajších zvyklostí,
2. aby v procese výberu návrhu novej hudobnej úpravy štátnej hymny postupovali transparentne, s náležitou odbornou starostlivosťou, vrátane vypísania výberového konania a aby konečnú novú verziu štátnej hymny posudzoval Výbor Národnej rady Slovenskej republiky pre kultúru a médiá a schvaľovalo ju následne plénum Národnej rady Slovenskej republiky uznesením.
3. **pripomína**

**vláde Slovenskej republiky,**

že štátna hymna vrátane jej hudobnej úpravy je štátnym symbolom pre všetkých občanov a občianky Slovenskej republiky, a preto je nevyhnutné k nej pristupovať s prirodzeným rešpektom k histórii jej vzniku a hudobnej úprave, rovnako aj s rešpektom k samotnej podstate štátnych symbolov, ktoré občanov a občianky krajiny spájajú a nie rozdeľujú.

1. **so znepokojením sleduje**

samostatné úvahy na Ministerstve kultúry Slovenskej republiky zmeniť hudobnú podobu štátnej hymny bez akejkoľvek súťaže, bez rešpektu k jej histórii, bez náležitej odbornej starostlivosti a bez akéhokoľvek zapojenia Národnej rady Slovenskej republiky.